Бұйрыққа 1-қосымша

**Деңгейлес мониторингке кіру үшін салық**

**төлеушінің деректер сөресін ұйымдастыру жөніндегі ең**

**төменгі талаптар**

**1-тарау. Жалпы ережелер**

1. Осы деңгейлес мониторингке қатысу үшін салық төлеушінің деректер сөресін ұйымдастырудың ең төменгі талаптары (бұдан әрі – Талаптар) Қазақстан Республикасың Салық кодексінің 146-бабы 2-тармағының төртінші бөлігіне сәйкес әзірленген және деңгейлес мониторингке қатысу үшін салық төлеушінің деректер сөресін ұйымдастыруға, соның ішінде оның функционалына қойылатын талаптарды айқындайды.
2. Осы Талаптарда қолданылатын негізгі ұғымдар:
3. салық есептілігі көрсеткіштерін ашу – қашықтықтан қолжетімділікті бере отырып, салықтар мен бюджетке төленетін төлемдер бойынша салық төлеушінің есептілік топтамасын деректер сөресінде орналастыру және жариялау;
4. есептілік топтамасы – деректер сөресінде жарияланған тиісті есепті салық кезеңі үшін салық немесе бюджетке төленетін төлемнің белгілі бір түрі бойынша құжаттамалар жиынтығы.

Есептілік топтамасы салық есептілігін, оның көрсеткіштерін ашумен, салық және бухгалтерлік есепке алу тіркелімдерін, есепке алу жүйесінен автоматтандырылған түрде берілетін бухгалтерлік жазба деректерін, сондай-ақ тиісті салық кезеңі үшін салық салу объектілерін және (немесе) салық салумен байланысты объектілерді айқындауға негіз болатын құжаттарды қамтиды.

1. есепке алу жүйесі – қаржылық, салықтық және өзге де есептілікті құру мақсатында салық төлеушінің активтері, міндеттемелері, капиталы, шаруашылық және өзге де операциялары туралы деректерді жинауға, тіркеуге, өңдеуге арналған ақпараттық жүйе;
2. журналдау (логтау) – деңгейлес мониторингке қатысушылардың әрекеті мен деректер сөресінің техникалық жағдайы, сондай-ақ оларды сақтау туралы мәліметтерді жазу процесі;
3. жиындық (кумулятивтік) есептілік – тиісті салық кезеңі үшін бастапқы, кезекті және барлық қосымша ұсынылған салық есептілігінің негізінде қалыптастырылған шоғырландырылған деректерді қамтитын есептілік;
4. бақылау арақатынасы – салық есептілігі мен тіркелімдерді қалыптастырудың толықтығын бақылауға бағытталған, салық есептілігі көрсеткіштерінің дұрыс қалыптастырылуын тексеруге мүмкіндік беретін, деректер сөресінде орналастырылатын салық есептілігі мен есептер нысанының жолдары мен бөлімдерінің көрсеткіштері арасында автоматты салыстыруды көздейтін бақылау рәсімінің түрі;
5. ішкі нормативтік құжаттар – ұйымдағы бухгалтерлік және салықтық есепке алуды жүргізу регламентін айқындайтын бірыңғай қағидалар мен талаптар.
6. деректер сөресі – деңгейлес мониторинг шеңберінде уәкілетті орган мен салық төлеуші арасында кеңейтілген ақпараттық өзара іс-қимыл жүзеге асырылатын ақпараттық жүйе.

Осы Талаптарда қолданылатын өзге ұғымдар Қазақстан Республикасының заңнамасына сәйкес қолданылады.

1. Деректер сөресі ретінде көзделген ақпараттық жүйе:
2. салық төлеушінің есепке алу жүйесімен интеграцияланған салық төлеушінің жеке ақпараттық жүйесі;
3. салық төлеушінің қолданыстағы есепке алу жүйесіне үстеме және (немесе) қосымша функционал түрінде іске асырылуы мүмкін.

**2-тарау. Деректер сөресін ұйымдастыру тәсілдері және оның функционалдары**

4. Деректер сөресін ұйымдастыру мына функционалдарды іске асыру арқылы жүзеге асырылады:

ашудың 4 (төрт) деңгейі бойынша әрбір салық пен бюджетке төленетін төлем бойынша есептілік топтамасын жариялау және ашу және олардың өзара байланысы;

салық салу саласындағы ішкі бақылау жүйесі туралы ақпаратты ашу;

Қазақстан Республикасы Қаржы министрлігінің Мемлекеттік кірістер комитеті мен салық төлеуші арасында ақпаратпен және құжаттармен алмасу;

құжаттарды орналастыру;

нормативтік-анықтамалық ақпарат;

деректер сөресінің көмекші сервистері.

Бұл ретте осы талаптарға семантикалық және функционалдық сәйкестігі сақталған жағдайда деректер сөресі функционалдарының өзге де атауларын пайдалануға жол беріледі.

5. Деректер сөресі салық төлеуші туралы мына ақпаратты енгізу мүмкіндігін қамтамасыз етуі тиіс:

толық және қысқартылған атауы;

бизнес-сәйкестендіру нөмірі (БСН);

заңды мекенжайы;

мемлекеттік тіркеу (қайта тіркеу) туралы куәліктің нөмірі мен күні;

компанияның ресми сайты (бар болған жағдайда);

деректер сөресінің пайдалануға енгізілген күні;

деректер сөресінің URL-мекенжайы;

деректер сөресімен интеграцияланған есепке алу жүйелерінің тізімі.

**1-параграф. Ашудың 4 (төрт) деңгейі бойынша әрбір салық пен бюджетке төленетін төлем бойынша есептілік топтамасын жариялау және ашу және олардың өзара байланысы**

6. «Әрбір салық пен бюджетке төленетін төлем бойынша есептілік топтамасын 4 (төрт) ашу деңгейінде және олардың өзара байланысын жариялау және ашу» функционалы салықтық, бухгалтерлік және басқа да есепке алу түрінің деректерін қарау, салықтық есептілік көрсеткіштерін бастапқы құжаттар деңгейіне дейін ашу үшін арналған. Есептілік топтамасының көрсеткіштерін ашу мынадай құрылым (деңгейлер) бойынша іске асыру қажет:

бірінші ашу деңгейі (1-деңгей) – қосымшалары бар салықтық есептілік;

екінші ашу деңгейі (2-деңгей) – салықтық тіркелімдер, оның ішінде жиынтық салық тіркелімдері, талдамалық салық тіркелімдері (болған жағдайда);

үшінші ашу деңгейі (3-деңгей) – бухгалтерлік есепке алу тіркелімдері және (немесе) салық төлеушінің есепке алу жүйесінде қалыптастырылатын есептер;

төртінші ашу деңгейі (4-деңгей) – бастапқы құжаттар, оның ішінде құжаттардың электрондық карточкалары және электрондық көшірмелері, соның ішінде бастапқы құжаттардың сканерленген машинада оқылатын түпнұсқа көшірмелері.

Салық есептілігінің көрсеткіштерін және олардың деректер сөресіндегі өзара байланыстарын ашу декларация жолдарының деңгейінен транзакция деңгейіне және бастапқы құжаттарға дейінгі ақпаратты иерархиялық түрде ашуды көздейді (drill-down (жоғарыдан төменге)) және транзакциялар мен бастапқы құжаттар деңгейінен декларация жолының деңгейіне дейін иерархиялық ақпаратты ашу (drill-up (төменнен жоғары)).

Деректер сөресінде жиынтық (кумулятивтік) есептілік көрсеткіштерін ашу жиынтық (кумулятивтік) есептілік жолдарының деңгейінен транзакция деңгейіне және бастапқы құжаттарға (drill-down (жоғарыдан төменге) дейін ақпаратты иерархиялық ашуды көздеуге тиіс.

7. Деректер сөресі Қазақстан Республикасының салық заңнамасына сәйкес кезекті салық есептілігінің есептілік топтамасын жарияламай қосымша, оның ішінде салық есептілігінің хабарламасы бойынша қосымша салық есептілігінің топтамасын жариялауға жол бермеуі тиіс.

Деректер сөресі осы Талаптың 7-тармағына сәйкес көрсеткіштерді ашу арқылы кумулятивтік салықтық есептілікті қалыптастыруды қамтамасыз етуі тиіс.

1. Есептілік топтамасының көрсеткіштерін ашу кезінде деректер сөресі жинақталған (кумулятивтік) есептіліктің ішкі бақылау қатынастарын бақылауды, сондай-ақ жинақталған (кумулятивтік) есептілік деректерінің негізінде орындалатын әртүрлі салық есептілігі нысандары арасындағы бақылау қатынастарын қоса алғанда, бақылау қатынастарын орындауды қамтамасыз етуі тиіс.
2. Деректер сөресі есептілік топтамасының құрамына олардың орындалу нәтижелерін көрсете отырып орындалған бақылау қатынастарының хаттамасын қосуды қамтамасыз етуі тиіс. Бақылау қатынастарының карточкасында түсіндірмелер (түсіндірулер) енгізуге және растайтын құжаттарды тіркеуге арналған ашық жол болуға тиіс.

**2-параграф. Салық салу саласындағы ішкі бақылау жүйесі туралы ақпаратты ашу**

10. «Салық салу саласындағы ішкі бақылау жүйесі туралы ақпаратты ашу» функционалы:

1. тәуекел сипаттамасымен, Қазақстан Республикасының Салық кодексінің бабына және салық есептілігінің нысаны жолдарының кодына сілтемемен, сондай-ақ тәуекелдің туындау ықтималдығы мен оның салдарын бағалаумен тәуекел карточкасын жасауды;
2. салық төлеушінің бизнес-процесінде көзделген, тәуекелдерді анықтауға немесе алдын алуға бағытталған іс-қимылды сипаттаумен, салық есептілігінің нысаны жолдарының кодына сілтемемен, сондай-ақ бақылау рәсімдерін жүргізу жиілігі мен тәсілін, жауапты құрылымдық бөлімше мен салық төлеушінің жауапты тұлғасының лауазымын, сондай-ақ бақылау рәсімдерінн жүргізу тәртібін регламенттейтін салық төлеушінің ішкі нормативтік құжаттарын көрсетумен бақылау рәсімдерінің карточкасын жасауды;
3. тәуекелдердің, бақылау рәсімдерінің, сондай-ақ бақылау қатынастарының есептілік топтамасындағы салық есептілігі нысанының жолдарына байланысын көрсетуді;
4. жасалған тәуекелдер мен бақылау рәсімдері карточкаларының деректері, сондай-ақ «xls» және «xlsx» форматындағы жүктелген шаблондар негізінде мынадай есептерді:

салық төлеушінің тәуекелдер тізбесі;

салық төлеушінің бақылау рәсімдерінің тізбесі;

тәуекелдер мен бақылау рәсімдерінің матрицасы;

бақылау рәсімдерін орындау туралы есепті қалыптастыруды қамтамасыз етуі тиіс.

**3-параграф 3. Комитет пен салық төлеуші арасында ақпаратпен және құжаттармен алмасу**

11. «Қазақстан Республикасы Қаржы министрлігінің Мемлекеттік кірістер комитеті мен салық төлеуші арасында ақпарат және құжаттармен алмасу» функционалы:

1. Қазақстан Республикасының Қаржы министрлігі Мемлекеттік кірістер комитетінің лауазымды адамдары мен салық төлеушінің келісу мүмкіндігімен сұрау салулар мен жауаптарды қалыптастыру және жолдау;
2. сұрау салулар мен жауаптарға файлдар мен құжаттарды тіркеу;
3. сұрау салуға жауап дайындау мерзімін белгілеу және пайдаланушыларға жауап мерзімінің басталуы туралы хабарлауды;
4. сұрау салу жолданған және оған жауап алынған күні мен уақытынтіркеуді қамтамасыз етуі тиіс.

**4-параграф. Құжаттарды орналастыру**

12. «Құжаттарды орналастыру» функционалы құжаттарды «pdf», «doc», «xls», «xlsx» форматында немесе басқа да машина оқитын форматтарда орналастыра отырып каталогтар (топтама) ағашы түрінде топтама құрылымын баптау мүмкіндігін қамтамасыз етуі тиіс.

**5-параграф. Нормативтік-анықтамалық ақпарат**

13. «Нормативтік-анықтамалық ақпарат» функционалы есептілік топтамасын ашуда қолданылатын әріптік-цифрлық кодтарды, қысқартуларды және (немесе) аббревиатураларды ашып жазуды қамтитын анықтамалықтар түріндегі нормативтік-анықтамалық ақпараттың, салық салу саласындағы ішкі бақылау жүйесі туралы ақпараттар мен есептердің болуын қамтамасыз етуі тиіс.

**6-параграф. Деректер сөресінің көмекші сервистері**

1. «Деректер сөресінің көмекші сервистері» функционалы:
2. деректерді сүзу және құжаттарды олардың атрибуттары бойынша іздеуді;
3. деректер сөресі арқылы оларды ашу жүзеге асырылған, деңгейлес мониторинг жүргізу басталған күннен бастап 5 (бес) жыл құжаттар мен оқиғалар журналдарын сақтауды қоса алғанда, үлкен көлемдегі деректерді өңдеуді және сақтауды;
4. жарияланған есептілік топтамасы бойынша журналдауды қарауға қолжетімділікпен есептіліктің жарияланған нұсқаларында өзгерістердің болмауын растайтын тіркеуді қамтамасыз етумен жарияланған есептілік топтамасына өзгерістер енгізуден қорғауды;
5. салық төлеушінің есепке алу жүйелерінен деректер сөресіне деректерді беру, оларды сақтау, түрлендіру және деректер сөресінде көрсету кезінде ақпараттың тұтастығын тексеруді;
6. Қазақстан Республикасының Қаржы министрлігі Мемлекеттік кірістер комитетінің ақпараттық жүйелерімен (салықтық әкімшілендірудің интеграцияланған жүйесі ақпараттық жүйесімен және электрондық шот-фактуралардың ақпараттық жүйесімен) Қазақстан Республикасындағы ақпараттық-коммуникациялық технологиялар саласындағы бірыңғай талаптарға сәйкестігіне сынақтардан сәтті өткен жағдайда деректер сөресін интеграциялау;

6) кейін «Салықтық әкімшілендірудің интеграцияланған жүйесі» ақпараттық жүйесіне жүктеу үшін XML форматына салық есептілігін айырбастау;

7) деректер сөресін салық салуға байланысты салық төлеушінің басқа жүйелерімен интеграциялау;

8) веб-браузер арқылы қауіпсіз қол жеткізуді (веб-интерфейс);

9) навигация және экрандық мәзірлер, батырмалар және (немесе) белгішелер жиынтығы арқылы деректер сөресінің функционалын басқару;

10) пайдаланушылардың парақ саны көп есептермен жұмыс істеуін қамтамасыз ететін экрандық нысандардың болуын;

11) Қазақстан Республикасының заңнамасына сәйкес деректер сөресін пайдаланушыға арналған оқшауланған интерфейстің болуын;

12) функционалды кеңейту және пысықтау мен дамыту мүмкіндігін қамтамасыз ететін деректер сөресі архитектурасының болуын қамтамасыз етуі тиіс.

**3-тарау. Деректер сөресінің ақпараттық**

**қауіпсіздігіне қойылатын талаптар**

1. Деректер сөресінің ақпараттық қауіпсіздігі:
2. Қазақстан Республикасындағы ақпараттық-коммуникациялық технологиялар саласындағы бірыңғай талаптарға сәйкес келетін ақпараттық қауіпсіздік, құпиялық және деректер сөресіне қолжетімділікті;
3. қашықтықтан қол жеткізуді мына тәсілдердің бірімен ұсыну:

VPN арқылы (қорғалған арна бойынша);

VPN-сыз;

Қазақстан Республикасының ақпараттандыру саласындағы заңнамасына қайшы келмейтін өзге де тәсілдермен;

3) мыналар:

логин және пароль;

SMS хабарлама және (немесе) токен;

биометриялық сәйкестендіру арқылы (Digital ID немесе Aitu Passport сервистері) (салық төлеушінің таңдауы бойынша) сәйкестендірудің болуын;

4) салық төлеушінің есепке алу және басқа да жүйелерінен деректер сөресіне деректерді беру кезінде мына:

SOAP (Simple Object Access Protocol);

ODATA (Open Data Protocol);

Қазақстан Республикасының ақпараттандыру саласындағы заңнамасына қайшы келмейтін өзге де хаттамалардың бірін пайдалауды;

5) деректерді беру кезінде мына:

HTTPS (Hyper Text Transfer Protocol Secure);

TLS (Transport Layer Security);

өзге де, Қазақстан Республикасының ақпараттық-коммуникациялық технологиялар саласындағы бірыңғай талаптарға сәйкес келетін;

6) резервтік көшіруді және деректер сөресінің жұмысында олардың тиісінше жұмыс істеуіне қауіп төндіретін жеке немесе сериялық түрде туындайтын ақаулар кезінде электрондық ақпараттық ресурстардың уақтылы өзекткедірілуін бақылауды;

7) апат немесе ақаулық болған жағдайда деректер сөресін қалпына келтірудің нысаналы уақытын;

8) резервтік сақтаудан ақпараттарды қалпына келтірудің нысаналы нүктесін;

9) SSL сертификаттарының болуын;

10) журналдаудың (логтаудың) болуын;

Журналдар деректер сөресі пайдалануға енгізілген күннен бастап кемінде 5 (бес) жыл сақталуы қажет;

11) журналдауды өзгерту, жою және өшіру құқықтарын қоспағанда, қол жеткізу құқықтарын 3 (үш) типті жұмыс орнына бөлу мүмкіндігімен:

Қазақстан Республикасының Қаржы министрлігі Мемлекеттік кірістер комитетінің лауазымды адамы;

салық төлеушінің лауазымды тұлғасы;

деректер сөресінің әкімшісі рөлдік модельдің енгізілуін;

12) деректер сөресінің резервтік көшірмесімен оның негізгі техникалық компоненттерінің таратылған үздіксіз жұмыс істейтін архитектурасының болуы қамтамасыз етуі тиіс.