Бұйрыққа 5-қосымша

**Деңгейлес мониторинг туралы келісімді жасасу және бұзу   
қағидалары**

**1-тарау. Жалпы ережелер**

1. Осы Деңгейлес мониторинг туралы келісімді жасасу және бұзу қағидалары (бұдан әрі – Қағидалар) Қазақстан Республикасы Салық кодексінің (бұдан әрі – Салық кодексі) 147-бабы 1-тармағының төртінші бөлігіне сәйкес әзірленді және:

осы Қағидаларға 1-қосымшаға сәйкес нысан бойынша Деңгейлес мониторинг туралы келісім жасалатын салық төлеушіні салық төлеушілер санатына жатқызу өлшемшарттарын;

Деңгейлес мониторинг туралы келісім (бұдан әрі - келісім) жасасу тәртібін;

келісімді бұзу тәртібін айқындайды.

2. Осы Қағидаларда пайдаланылатын ұғымдар Қазақстан Республикасының заңнамасына сәйкес қолданылады.

**2-тарау. Салық төлеушіні келісім жасалатын салық төлеушілердің** **жеке санатына жатқызу өлшемшарттары**

3. Келісім жасалатын салық төлеушілерге:

1) мемлекеттік кәсіпорындарды, Салық кодексінің 755-бабының   
1-тармағында көрсетілген келісім-шарттар шеңберінде қызметті жүзеге асыратын жер қойнауын пайдаланушыларды қоспағанда, Деңгейлес мониторингке қатысу туралы өтінішті беру және оны қарау қағидаларына   
4-қосымшаға сәйкес деңгейлес мониторингке қатысу туралы өтініш   
(бұдан әрі - өтініш) беру күніне бір мезгілде мына шарттарға сәйкес келетін:

 өтініш берілетін жылдың алдындағы жыл үшін корпоративтік табыс салығы бойынша декларацияға сәйкес салық кезеңінің соңында тіркелген активтердің құндық теңгерімдерінің сомасы өтініш берілетін жылдың соңында қолданыста болған кемінде 650 000 еселенген айлық есептік көрсеткішті құрайтын;

қосылған құн салығын қайтаруды есепке алмағанда, салық төлеуші төлеген салықтардың, бюджетке төленетін басқа да төлемдердің және оның міндеттемелері бойынша әлеуметтік төлемдердің сомасы өтініш берілетін жылдың алдындағы күнтізбелік жыл үшін кемінде 5 000 000 000 (бес миллиард)

теңгені құрайтын;

салық төлеушінің бухгалтерлік және (немесе) салықтық есепке алуды жүргізуі бухгалтерлік және (немесе) салықтық есепке алуды автоматтандыруға арналған бағдарламалық қамтамасыз етуді қолдана отырып жүзеге асырылатын;

салық салу саласында ішкі бақылау жүйесінің болуы;

деректер сөресінің болуы;

2) пилоттық жобаның қатысушылары болып табылатын немесе бұрын болған және «Деңгейлес мониторинг бойынша пилоттық жобаны жүргізу қағидаларын бекіту туралы» Қазақстан Республикасы Қаржы министрінің міндетін атқарушының 2020 жылғы 1 шілдедегі № 648 бұйрығының (Нормативті құқықтық актілердің мемлекеттік тізбесінде № 20916 болып тіркелген) 7-тармағы 1), 2), 3) және 4) тармақшасында көрсетілген санаттарға жатқызылған және бір мезгілде мынадай:

салық төлеушінің бухгалтерлік және (немесе) салықтық есепке алуды жүргізуі бухгалтерлік және (немесе) салықтық есепке алуды автоматтандыруға арналған бағдарламалық қамтамасыз етуді қолдана отырып жүзеге асырылатын;

салық салу саласында ішкі бақылау жүйесінің болуы;

деректер сөресінің болуы шарттарына сәйкес келетін коммерциялық ұйымдар.

**3-тарау. Келісім жасасу тәртібі**

4. Комитет пен тиісті шешім қабылданған салық төлеуші арасында 4 (төрт) данада, қазақ және орыс тілдерінде, әр тарапқа 2 (екі) данадан келетін, осы бұйрыққа 4-қосымшаға сәйкес бекітілген Деңгейлес мониторингке қатысу туралы өтінішті беру және қарау қағидаларына 8-қосымша бойынша, қосымшаға қол қойылған жылдағы 31 желтоқсаннан кешіктірілмей келісім жасалады.

5. Келісім Комитет пен салық төлеушінің уәкілетті өкілдері қол қойған күннен бастап күшіне енеді.

**4**-**тарау. Келісімді бұзу тәртібі**

6. Келісім деңгейлес мониторинг жүргізу тәртібінде айқындалған және Салық кодексінің 149-бабы 6-тармағының үшінші бөлігінде көзделген жағдайларда, немесе тараптардың келісімі бойынша қабылданған негізделген шешім негізінде бұзылады.

7. Келісімді бұзу салық төлеушіні қолма-қол немесе пошта арқылы хабарламасы бар тапсырыс хатпен немесе Комитеттің ақпараттық жүйелері арқылы электрондық нысанда хабардар ету арқылы жүзеге асырылады.

Деңгейлес мониторинг туралы келісімді жасасу және бұзу   
қағидаларына

1-қосымша

Нысан

**Деңгейлес мониторинг туралы   
келісім**

Астана қаласы 20\_\_ жылғы «\_\_\_» \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(салық төлеушінің атауы)

 бұдан әрі «деңгейлес мониторингке қатысушы» деп аталатын,  
тұлғасында \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (егер ол жеке басын куәландыратын құжатта көрсетілсе)) (бұдан әрі – ТАӘ))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_негізінде әрекет ететін (құжаттың атауы)

бір тараптан және екінші тараптан «Қазақстан Республикасы Қаржы министрлігінің Мемлекеттік кірістер комитеті» Республикалық мемлекеттік мекемесі, бұдан әрі «Комитет» деп аталатын, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тұлғасында негізінде

(лауазымы, ТАӘ)

әрекет ететін, екінші тараптан, бұдан әрі бірлесіп «Тараптар» деп аталатын, Қазақстан Республикасы Салық кодексіне сәйкес осы Деңгейлес мониторинг туралы келісімді (бұдан әрі – Келісім) жасасты.

**1-тарау. Келісімнің мәні**

1. Тараптар Комитеттің деңгейлес мониторингке қатысушыға қатысты деңгейлес мониторинг жүргізу туралы уағдаласады.

**2-тарау. Тараптардың құқықтары мен міндеттері**

2. Комитет:

1) ақпараттық өзара іс-қимылды жүзеге асыруға және бухгалтерлік және (немесе) салықтық есепке алуды автоматтандыруға арналған бағдарламалық қамтамасыз ету деректерін қарауға қашықтан қол жеткізуге;

2) мониторингтің есепті кезеңінде салықтық есепке алу мен міндеттемелерді дұрыс есептеу мақсатында талдау жүргізуге қажетті қосымша ақпарат пен құжаттарды сұратуға;

3) деңгейлес мониторинг мәніне жататын мәселелер бойынша деңгейлес мониторингке қатысушыдан жазбаша түсініктемелер сұратуға және алуға;

4) деңгейлес мониторингке қатысушыға салық міндеттемесін орындау мәселелері бойынша бұзушылықтарды жою, салық салу саласындағы ішкі бақылау жүйесін жақсарту бойынша ұсынымдар, деңгейлес мониторинг бойынша уәжді шешім ұсынуға;

5) арнаулы білім мен дағдыларды талап ететін мәселелерді зерттеу және деңгейлес мониторинг шеңберінде консультациялар алу үшін арнаулы білімі мен дағдылары бар маманды, оның ішінде Қазақстан Республикасының басқа да мемлекеттік органдарының қызметкерлерін тартуға;

6) деңгейлес мониторинг жүргізу барысында туындаған мәселелер бойынша шет мемлекеттердің мемлекеттік және өзге де органдарынан (ұйымдарынан), екінші деңгейдегі банктерден сұрау салулар жолдауға және жауаптар алуға;

7) салыстыру үшін есептік құжаттаманың (оның ішінде бастапқы құжаттардың) түпнұсқаларын сұратуға;

8) Қазақстан Республикасының салық заңнамасында көзделген өзге де құқықтарды пайдалануға құқылы.

3. Комитет:

1) деңгейлес мониторинг шеңберінде деңгейлес мониторингке қатысушыға салық міндеттемелерін орындау мәселелері бойынша түсіндірмелер, сондай-ақ жоспарланған мәмілелер бойынша алдын ала түсіндірмелер беруге.

Бұл ретте салық міндеттемесін орындау мәселелері бойынша жоғарыда көрсетілген түсініктемелер деңгейлес мониторинг шеңберінде деңгейлес мониторингке қатысушы ұсынған мәліметтер мен құжаттар шегінде беріледі;

2) деңгейлес мониторингке қатысушының жұмыс режимін сақтауға;

3) Қазақстан Республикасының заңдарында көзделген жағдайларды қоспағанда, деңгейлес мониторинг жүргізу кезінде алынған және жасалған құжаттардың сақталуын қамтамасыз етуге, олардың мазмұнын жария етпеуге;

4) қызметтік әдепті сақтауға;

5) Қазақстан Республикасының салық заңнамасында көзделген өзге де міндеттемелерді орындауға міндетті.

4. Деңгейлес мониторингке қатысушы:

1) деңгейлес мониторинг жүргізу барысында сұрау салулар жіберуге және түсініктемелер алуға;

2) Комитеттің деңгейлес мониторинг жүргізетін қызметкерлерінен қызметтік куәліктерін көрсетуді талап етуге;

3) ақпараттық өзара іс-қимыл жасау үшін салықтар мен бюджетке төленетін төлемдер тізбесін кеңейтуге;

4) Қазақстан Республикасының салық заңнамасында көзделген өзге де құқықтарды пайдалануға құқылы.

5. Деңгейлес мониторингке қатысушы:

1) Деңгейлес мониторинг жүргізу қағидаларын және Салық кодексінің   
14-тарауының 2-параграфында көзделген талаптарды сақтауға;

2) деректер сөресіне ақпараттар мен салықтық, бухгалтерлік және есепке алудың өзге де түрлерінің құжаттарын, бастапқы құжаттарды, сондай-ақ салық салу саласындағы ішкі бақылау жүйесі бойынша есептерді және ақпаратты толық және уақтылы орналастыруды қамтамасыз етуге;

3) деректер сөресінде операциялар мен оқиғалардың толық, дәйекті және уақтылы көрсетілуін, бухгалтерлік жазбаларды бастапқы құжаттармен нығайтуды қамтамасыз етуге;

4) деңгейлес мониторинг барысында туындаған мәселелер бойынша түсініктемелер беруге;

5) олар болған кезде аудит жүргізуге арналған шартты, аудиторлық есепті және (немесе) аудиторлық қорытындыны ұсынуға;

6) салық міндеттемесін орындау мәселелері бойынша бұзушылықтарды жою, салық салу саласындағы ішкі бақылау жүйесін жақсарту жөніндегі ұсынымдарды, Салық кодексінің 149-бабымен белгіленген мерзімдерде деңгейлес мониторинг бойынша уәжді шешімді орындауға;

7) деңгейлес мониторинг болған кезеңде, оның ішінде талап қоюдың ескіру кезеңінде бухгалтерлік және салықтық есепке алу жөніндегі есепке алу құжаттамасына өзгерістер және (немесе) толықтырулар туралы, егер мұндай өзгерістер және (немесе) толықтырулар салық міндеттемелеріне әсер ететін болса, осындай өзгерістер мен толықтырулар енгізілген сәттен бастап 15 (он бес) жұмыс күні ішінде хабарлауға;

8) Қазақстан Республикасының салық заңнамасында көзделген өзге де міндеттемелерді орындауға міндетті.

6. Тараптардың өзара келісім бойынша осы тарауды өзге де құқықтармен және міндеттермен толықтыруға, сондай-ақ осы Келісімге өзгерістер мен (немесе) толықтырулар енгізуге құқығы бар.

**3-тарау. Келісімді бұзу**

7. Деңгейлес мониторингке байланысты мәселелерді қарау жөніндегі консультативтік кеңестің (бұдан әрі – Консультативтік кеңес) отырысына:

1) деңгейлес мониторингке қатысушының Деңгейлес мониторингті жүргізу қағидаларында айқындалған мерзімдерде күнтізбелік жыл ішінде жиынтығында 20 (жиырма) жұмыс күнінен астам салық міндеттемесін орындау мәселелері бойынша ұсынымдарды орындамаған;

2) деңгейлес мониторингке қатысушы Комитет жолдаған сұрау салуларды күнтізбелік жыл ішінде жиынтығында 20 (жиырма) жұмыс күнінен астам орындамаған;

3) Деңгейлес мониторингті жүргізу қағидаларында белгіленген мерзімдерде есептілік топтамасын және (немесе) айналым-сальдо ведомосын жарияламаған, сондай-ақ Салық есептілігінің көрсеткіштерін ашуға, сондай-ақ салықтық, бухгалтерлік тіркелім және салық салу объектілерін және (немесе) салық салуға байланысты объектілерді айқындауға негіз болатын өзге де құжаттардың көрсеткіштерімен өзара байланысына қойылатын минималды талаптарға сәйкес есептілік топтамасын ашпаған және (немесе) толық ашпаған.

Осы тармақшаның бірінші бөлігінде көрсетілген жағдайлар күнтізбелік жыл ішінде жиынтығында 20 (жиырма) жұмыс күнінен асатын мерзімде деңгейлес мониторинг жүргізу мүмкін болмауына әкеп соғатын кедергілер туындаған кезде қолданылады.

4) деректер сөресінде орналастырылған және (немесе) деңгейлес мониторингке қатысушы Комитеттің сұрау салуы бойынша дәйексіз (жалған) мәліметтерді қамтитын құжаттарды ұсынған, сондай-ақ 2 (екі) реттен артық жарамсыз және (немесе) жалған болып табылатын құжаттар анықталған жағдайда;

5) деңгейлес мониторингке қатысушының Деңгейлес мониторинг жүргізу қағидаларының 2-параграфында белгіленген мерзімдерде салық салу саласындағы ішкі бақылау жүйесі бойынша ақпарат пен есептерді орналастыру және (немесе) жариялау жөніндегі талаптарды күнтізбелік жыл ішінде 2 (екі) реттен артық орындамауы және (немесе) уақтылы орындамауы;

6) деңгейлес мониторингке қатысушыға қатысты оңалту немесе банкроттық, тарату, біріктіру, қосу, бөлу, бөлу, төлем қабілетсіздігін реттеу жолымен қайта ұйымдастыру рәсімін жүргізу;

7) деңгейлес мониторингке қатысушының кінәсінен күнтізбелік жыл ішінде жиынтығында 20 (жиырма) жұмыс күнінен асатын кезеңде техникалық себептер бойынша деректер сөресіне қолжетімділікті ұсынбаған немесе толық ұсынбаған;

8) өзгерістер және (немесе) толықтырулар енгізу кезінде Деңгейлес мониторингке қатысу үшін салық төлеушінің деректер сөресін ұйымдастыруға қойылатын минималды талаптарына сәйкес келтірмеген;

9) салық салу саласындағы ішкі бақылау жүйесін жақсарту және (немесе) мұндай шешімді орындамау мәселелері бойынша уәжді шешіммен келіспеген жағдайда Келісімді бұзу туралы мәселе шығарылады .

8. Келісімді бұзу:

1) Консультативтік кеңестің уәжді шешімі негізінде;

2) Тараптардың келісімі бойынша жүзеге асырылады.

9. Келісімді бұзу салық төлеушіні қолма-қол немесе пошта арқылы хабарламасы бар тапсырыс хатпен немесе Комитеттің ақпараттық жүйелері арқылы электрондық нысанда хабардар ету арқылы жүзеге асырылады.

10. Келісім салық төлеуші Келісімді бұзу туралы хабарламаны салық төлеуші кеңсесінің белгісі алған күннен бастап немесе ақпаратты компьютерлік өңдеуге мүмкіндік беретін электрондық нысанда бұзылған болып есептеледі.

11. Келісім бұзылған жағдайда салық төлеуші Комитетке салық заңнамасына сәйкес талап қоюдың ескіру мерзімі ішінде деңгейлес мониторингте болу кезеңінде деректер сөресінде қол жеткізуді және есеп жүйелеріне қашықтан қол жеткізуді беруге міндетті.

12. Деңгейлес мониторингке қатысушының Деңгейлес мониторинг туралы келісімді жасасу және бұзу қағидаларының 3-тармағы 1) тармақшасының екінші және үшінші бөліктеріне сәйкес салық төлеушінің деңгейлес мониторингке кіру кезеңінен кейінгі кезеңдерде өлшемшарт көрсеткіштерінің төмендеуі:

1) Келісімді бұзу үшін;

2) Келісімді ұзартудан бас тарту үшін негіз болып табылмайды.

Деңгейлес мониторингке қатысушының Деңгейлес мониторинг туралы келісімді жасасу және бұзу қағидаларының 3-тармағы 2) тармақшасының өлшемшартына сәйкес салық төлеушінің деңгейлес мониторингке кіру кезеңінен кейінгі кезеңдерде (Нормативті құқықтық актілердің мемлекеттік тізбесінде № 20916 болып тіркелген) «Деңгейлес мониторинг бойынша пилоттық жобаны жүргізу қағидаларын бекіту туралы» Қазақстан Республикасы Қаржы министрінің міндетін атқарушының 2020 жылғы 1 шілдедегі № 648 бұйрығының 7-тармағының 1), 2), 3) және 4) тармақшаларында белгіленген өлшемшарт көрсеткіштерінің төмендеуі:

1) Келісімді бұзу үшін;

2) Келісімді ұзартудан бас тарту үшін негіз болып табылмайды.

**4–тарау. Тараптардың жауаптылығы**

13. Осы Келісімдегі Тараптардың әрқайсысы Қазақстан Республикасының салық заңнамасына сәйкес осы Келісімнен туындайтын міндеттемелерді орындамағаны және (немесе) тиісінше орындамағаны үшін жауапты болады.

14 Осы Келісімнен туындайтын кез келген даулар немесе келіспеушіліктер Қазақстан Республикасының заңнамасына сәйкес шешіледі.

**5–тарау. Құпиялылық**

15. Тараптар Қазақстан Республикасының заңнамалық актілерінде өзгеше көзделген жағдайларды қоспағанда, осы Келісім шеңберінде алынған кез келген ақпаратты екінші тараптың алдын ала жазбаша келісімінсіз жария етпеуге міндеттенеді.

**6–тарау. Келісімнің қолданылу мерзімі**

16. Осы Келісім екі Тараптың уәкілетті өкілдері қол қойған сәттен бастап күшіне енед

Осы Келісім оны ұзарту және (немесе) бұзу мүмкіндігімен кемінде үш жыл мерзімге жасалады.

**7–тарау. Қорытынды ережелер**

17. Осы Келісімге өзгерістер мен толықтырулар Тараптардың уәкілетті адамдары қол қойған жазбаша нысанда ресімделеді және осы Келісімнің ажырамас бөлігі болып табылады.

18. Тараптарды қайта құру жолымен қайта ұйымдастыру осы Келісімнің қолданылуын тоқтатпайды және барлық құқықтар мен міндеттер құқықтық мирасқорларға ауысады.

19. Деңгейлес мониторинг шеңберіндегі ақпараттық өзара іс-қимыл Келісімнің ажырамас бөлігі болып табылатын ақпараттық өзара іс-қимыл регламентіне сәйкес жүзеге асырылады.

20. Осы Келісімге 4 (төрт) түпнұсқалық данада мемлекеттік және орыс тілдерінде, тең заңды күші бар әрбір Тарап үшін 2 (екі) данадан қол қойылды.

**8**–**тарау. Тараптардың заңды мекенжайы мен деректемелері**

Комитет: Салық төлеуші:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(лауазым) (лауазым)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (тегі, аты, әкесінің аты

(егер ол жеке басын куәлкндыратын (егер ол жеке басын куәлкндыратын

құжатта көрсетілген жағдайда)), құжатта көрсетілген жағдайда))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(қолы) (қолы)

Деңгейлес мониторинг туралы келісімге

қосымша

**Ақпараттық өзара іс-қимыл   
регламенті**

Осы Ақпараттық өзара іс-қимыл Регламентті (бұдан әрі – Регламент) «Қазақстан Республикасы Қаржы министрлігінің Мемлекеттік кірістер комитеті» Республикалық мемлекеттік мекемесі, бұдан әрі «Комитет» деп аталатын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (құжатта көрсетілген жағдайда))

(бұдан әрі – ТАӘ))

тұлғасында және салық төлеушімен бұдан әрі «деңгейлес мониторингке қатысушы» деп аталатын  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(салық төлеушінің атауа)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тұлғасында

(ТАӘ)

арасында деңгейлес мониторингті жүргізу кезін регламенттейді.

Осы Регламент деңгейлес мониторингке қатысушының деректер сөресіне (бұдан әрі – ДС) және ақпараттық жүйеде орналасқан бухгалтерлік және (немесе) салықтық есеп жүргізуге арналған бағдарламалық қамтамасыз етуге (бұдан әрі – бағдарламалық қамтамасыз ету) Комитетке қолжетімділікті ұсыну тәртібін айқындайды.

Деңгейлес мониторинг туралы келісімге қол қойылғаннан кейін салықтар мен төлемдер бойынша салықтық есептілік көрсеткіштерін ашуды сипаттау мен оларды салықтық, бухгалтерлік тіркеулер және салық салуға жататын объектілерді және (немесе) салық салумен байланысты объектілерді анықтауға негіз болатын басқа құжаттармен өзара байланыстарын өзгерту және толықтырулар енгізу осы Ақпараттық өзара іс-қимыл регламентке қосымшаға сәйкес нысанда Регламентіне өзгерістер мен толықтырулар енгізу арқылы жүзеге асырылады.

**1. Ақпараттық өзара іс-қимылға қатысушылар**

1.1. Ақпаратты пайдаланушы – ДС және бағдарламалық қамтамасыз етуге рұқсат берілген Комитет қызметкерлері.

1.2. Ақпарат жеткізушісі – ақпаратты пайдаланушылар үшін ДС және бағдарламалық жасақтамаға қол жеткізуді ұсынатын деңгейлес мониторингке қатысушы.

1.3. Техникалық және ақпараттық қолдау операторы – Комитет пен деңгейлес мониторингке қатысушы арасында ақпарат алмасуды қамтамасыз ету жөніндегі техникалық функцияларды жүзеге асыратын деңгейлес мониторинг қатысушының IT-қызметінің бөлімшесі.

1.4. Деңгейлес мониторинг шеңберінде ұсынылатын ақпаратпен алмасу, құжаттарды, оның ішінде хабарламаларды, сұрау салуларды, ұсынымдар мен хаттарды жіберу ДС және мынадай электрондық пошта мекенжайларын пайдалана отырып жүзеге асырылады:

Ақпаратты пайдаланушы тарапынан: [\_\_\_\_\_\_\_\_\_\_\_\_\_\_\_\_\_\_\_](mailto:ugm@kgd.gov.kz);

Ақпарат жеткізуші тарапынан: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. Ақпараттық өзара іс-қимылды ұйымдастыру тәртібі**

2.1. Комитет пен деңгейлес мониторингке қатысушы арасындағы ақпараттық өзара іс-қимыл Ақпаратты пайдаланушыларға ДС және бағдарламалық қамтамасыз етуге қолжетімділігін беру арқылы жүзеге асырылады.

ДС және бағдарламалық қамтамасыз етуге қол жеткізу кезінде деңгейлес мониторингке қатысушы қол жеткізуді және қосуды (техникалық талаптар, қол жеткізу параметрлері) қамтамасыз етеді.

Ақпаратты пайдаланушылардың компьютерлерінде орнатылған жеке логин мен пароль бойынша деңгейлес мониторингке қатысушының VPN технологиясын пайдалана отырып, кемінде 2 (екі) және 5 (бес) Ақпаратты пайдаланушыға рұқсат беріледі.

Ақпаратты пайдаланушыларға ДС және бағдарламалық қамтамасыз етуге қол жеткізу үшін Комитет деңгейлес мониторингке қатысушыға Ақпаратты пайдаланушылар туралы мәліметтерді көрсете отырып хат жолдайды.

Деңгейлес мониторингке қатысушы тәулігіне 24 (жиырма төрт) сағат, аптасына 7 (жеті) күн ДС және бағдарламалық қамтамасыз етудің қолжетімділігін қамтамасыз етеді.

Комитет пен деңгейлес мониторингке қатысушы арасындағы ақпараттық өзара іс-қимыл Қазақстан Республикасының Еңбек кодексіне сәйкес жүзеге асырылады.

2.2. Деңгейлес мониторингке қатысушының ДС және бағдарламалық қамтамасыз етуден ақпарат алу деңгейлес мониторингке қатысушы іске асырған және қолданыстағы мынадай xls, xlsx, txt, doc, docx, pdf, jpg, jpeg, xml, форматтарда таңдау бойынша жүзеге асырылады.

2.3. Комитет және деңгейлес мониторингке қатысушы жүйелер арасындағы ақпараттық өзара іс-қимыл шеңберінде хабарлама алмасуды дайындау және жүргізу кезінде пайдаланылатын бағдарламалық және аппараттық құралдардың техникалық қолдауын қамтамасыз етуге міндетті.

Ақпаратты пайдаланушылар қолжетімділікпен байланысты техникалық проблемалар болған жағдайда, Ақпаратты пайдаланушы осы проблемалар туралы Ақпарат жеткізушіге, және техникалық ақаулар туралы хабарлау мақсатында Техникалық және ақпараттық қолдау операторының деңгейлес мониторингке қатысушының осы Регламенттің 1.4.–тармағында көрсетілген электрондық мекенжайына хабарлауы тиіс.

2.4. Деңгейлес мониторингке қатысушының ДС мен бағдарламалық қамтамасыз етуіндегі өзгерістер туралы Ақпарат жеткізуші 10 (он) жұмыс күні ішінде Ақпаратты пайдаланушыларға уақтылы хабарлауға міндетті.

2.5. Ақпаратты пайдаланушыға деңгейлес мониторинг қатысушының ДС және бағдарламалық қамтамасыз етуіне қолжетімділік беріледі. Қолжетімділік берілгеннен кейін Ақпаратты пайдаланушы ДС мен бағдарламалық қамтамасыз етудегі ақпаратты (өзгерту мүмкіндігісіз) тексеру мүмкіндігіне ие болады, сондай-ақ Комитет қолдайтын форматтарда (xls, xlsx, txt, doc, docx, pdf, jpg, jpeg, xml) ДС мен бағдарламалық қамтамасыз етуден экспорттауды жүзеге асыру мүмкіндігіне ие болады. Ақпаратты пайдаланушы ДС мен бағдарламалық қамтамасыз етуіндегі ақпаратты деңгейлес мониторинг бойынша өз міндеттері мен тапсырмаларын орындау үшін өз бетінше пайдаланады.

2.6. Деңгейлес мониторингке қатысушының ДС және бағдарламалық қамтамасыз етуіне қолжетімділікті өзгерту қажет болған кезде Ақпаратты пайдаланушы Техникалық және ақпараттық қолдау операторына одан әрі беру үшін деңгейлес мониторингке қатысушының электрондық мекенжайына тиісті сұрау салуды жолдайды.

**3. Ашық байланыс арналарын пайдалана отырып ақпараттық өзара іс-қимыл тәртібі**

3.1. Ақпараттық өзара іс-қимыл барысында деректердің электрондық ақпараттық алмасуы жүзеге асырылады. Бұл ретте кез келген файлдарды беру тек шифрланған түрде (құпия сөзбен қорғалған архивте) жүзеге асырылуы тиіс.

3.2. Осы Регламенттің 3.1-тармағына сәйкес деректермен ақпараттық алмасу пайдаланушы сұрауларына сәйкес ақпарат алмасу Осы Регламенттің   
1.4-тармағында айқындалған деңгейлес мониторингке қатысушының электрондық мекенжайына жолданған Ақпаратты пайдаланушылардың сұрау салуына сәйкес жүзеге асырылады.

3.3 Ақпаратты пайдаланушылардың сұрау салуы бойынша деректерді ұсыну мерзімі Деңгейлес мониторингті жүргізу қағидаларына сәйкес белгіленеді.

**4. Ақпараттық қауіпсіздікті және құпиялылықты қамтамасыз ету**

4.1. Ақпараттық қауіпсіздікті қамтамасыз ету кезінде Комитет пен деңгейлес мониторингке қатысушы Қазақстан Республикасы Үкіметінің   
2016 жылғы 20 желтоқсандағы № 832 қаулысымен бекітілген Ақпараттық – коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптарды сақтауға міндетті.

4.2. Комитет деңгейлес мониторингке қатысушының ресурстарымен жұмыс істеу кезінде деңгейлес мониторингке қатысушының ақпараттық қауіпсіздік талаптарын орындауға міндетті.

Ақпараттық өзара іс-қимыл

регламентіне қосымша

Нысан

**Көрсеткіштерді ашудағы өзгерістер мен (немесе) толықтырулар**

|  |  |  |  |
| --- | --- | --- | --- |
| № | Деңгейлес мониторинг кіру үшін өтініш берілген күнге салықтық, бухгалтерлік тіркелімнің және бастапқы құжаттардың көрсеткіштерін ашудың сипаттамасы | Деңгейлес мониторинг туралы келісімге қол қойылғаннан кейін салық тіркелімінің, бухгалтерлік тіркелімнің және бастапқы құжаттардың көрсеткіштерін ашудағы өзгерістер мен толықтырулар | Ескертпе |
| 1 | 2 | 3 | 4 |
|  |  |  |  |

Ескертпе:

«№» деген 1-бағанда реттік нөмірі көрсетіледі;

«Деңгейлес мониторингке кіру үшін өтініш берілген күнге салықтық, бухгалтерлік тіркелімнің және бастапқы құжаттардың көрсеткіштерін ашудың сипаттамасы» деген 2-бағанда салық төлеуші деңгейлес мониторингке кіру үшін өтініш берілген күнге ұсынылған көрсеткіштерді толтырады;

«Деңгейлес мониторинг туралы келісімге қол қойылғаннан кейін салық тіркелімінің, бухгалтерлік тіркелімнің және бастапқы құжаттардың көрсеткіштерін ашудағы өзгерістер мен толықтырулар» деген 3-бағанда салық төлеуші 2-бағанда көрсетілген көрсеткіштерге енгізілген өзгерістер мен толықтыруларды толтырады;

«Ескерту» деген 4-бағанда салық төлеуші көрсеткіштерді ашуға өзгерістер мен толықтырулар енгізудің негіздемесі мен себептерін толтырады.