Бұйрыққа 3-қосымша

**Салық салу саласындағы ішкі бақылау жүйесі**

**жөніндегі ақпарат пен есептерге қойылатын талаптар**

**1-тарау. Жалпы ережелер**

1. Осы Салық салу саласындағы ішкі бақылау жүйесі жөніндегі ақпарат пен есептерге қойылатын талаптар (бұдан әрі – Талаптар) Қазақстан Республикасы Салық кодексінің 146-бабы 2-тармағының алтыншы бөлігіне сәйкес әзірленді және салық салу саласындағы ішкі бақылау жүйесі бойынша ақпараттарға және есептерге қойылатын талаптарды, сондай-ақ оларды ұсыну, жариялау және деректер базасында орналастыру тәртібін айқындайды.
2. Осы Талаптарда мынадай терминдер мен анықтамалар пайдаланылады:
3. бизнес-процесс – салық міндеттемесін есептеудің дұрыстығына қол жеткізу мақсатында салықтық, бухгалтерлік, өндірістік және өзге де есепке алу түрлерінің дұрыстығын қамтамасыз ету үшін салық төлеуші орындайтын өзара байланысты және дәйекті іс-қимылдар, міндеттер мен операциялар жиынтығы;
4. бақылау рәсімдері – бизнес-процестердің тәуекелдерін (салықтар мен бюджетке төленетін төлемдерді есептеу (ұстап қалу) кезінде қателер мен ақпараттың бұрмалануын қоса алғанда) анықтау, түзету және болғызбау үшін, сондай-ақ салықтық, бухгалтерлік (қаржылық) және өзге де есептілікті уақтылы дайындау үшін салық төлеуші бекіткен әдістемелер мен рәсімдер жиынтығы;
5. бақылаудың арақатынасы – салық есептілігі мен тіркелімдерінің толық қалыптасуын бақылауға бағытталған салық есептілігі көрсеткіштерін қалыптастырудың дұрыстығын тексеруге мүмкіндік беретін, салық есептілігі жолдары мен бөлімдерінің көрсеткіштері мен деректер сөресінде орналастырылатын есептер арасындағы автоматты салыстыруды көздейтін бақылау рәсімінің түрі;
6. тәуекел – Қазақстан Республикасының салық заңнамасын және Қазақстан Республикасының өзге де заңнамасын орындамау ықтималдығы;
7. тәуекел санаты – тәуекелдің туындау ықтималдығы мен оның салық төлеушінің қызметіне ықтимал әсер ету дәрежесін көрсететін сапалық сипаттама;
8. есептілік топтамасы – деректер сөресінде жарияланған тиісті есепті салық кезеңі үшін салықтың немесе бюджетке төленетін төлемнің белгілі бір түрі бойынша құжаттама жиынтығы.

Есептілік топтамасы салық есептілігін, оның көрсеткіштерін ашумен, салық және бухгалтерлік есепке алу тіркелімдерін, есепке алу жүйесінен автоматтандырылған түрде берілетін бухгалтерлік жазба деректерін, сондай-ақ тиісті салық кезеңі үшін салық салу объектілерін және (немесе) салық салумен байланысты объектілерді айқындауға негіз болатын құжаттарды қамтиды;

1. есепке алу жүйесі – қаржылық, салықтық және өзге де есептілікті жасау мақсатында салық төлеушінің активтері, міндеттемелері, капиталы, шаруашылық және басқа да операциялары туралы деректерді жинауға, тіркеуге, өңдеуге арналған ақпараттық жүйе.

Осы Талаптарда пайдаланылатын өзге де ұғымдар мен терминдер Қазақстан Республикасының заңнамасына сәйкес қолданылады.

**2-тарау. Салық төлеушінің ұсынуы үшін қажетті салық салу саласындағы ішкі бақылау жүйесі бойынша ақпараттарға және есептерге қойылатын талаптардың тізбесі, сондай-ақ оларды ұсыну, деректер сөресінде жариялау және орналастыру тәртібі**

3. Салық төлеушінің ұсынуы үшін қажетті, қатысуы туралы мәселелерді қарау сатысында салық салу саласындағы ішкі бақылау жүйесі бойынша ақпараттарға және есептерге, сондай-ақ деңгейлес мониторингті жүргізу барысында:

1. салық салу саласындағы тәуекелдерді басқару және ішкі бақылау функцияларын орындайтын салық төлеушінің бөлімшелері туралы ақпаратқа және осы Талаптарға 1-қосымшаға сәйкес нысанда көзделген ішкі бақылау жүйесінің жұмыс істеу тәртібін регламенттейтін ұйымдастырушылық-өкімдік құжаттарға;
2. осы Талаптарға 2-қосымшаға сәйкес нысанда көзделген ішкі бақылау жүйесінің жұмыс істеу тәртібін регламенттейтін ұйымдастыру-бөлу құжаттары туралы ақпаратқа;
3. осы Талаптарға 3-қосымшаға сәйкес нысанда көзделген салық төлеушінің тәуекелдер тізбесін қалыптастыруға;
4. осы Талаптарға 4-қосымшаға сәйкес нысанда көзделген бақылау рәсімдерінің тізбесін қалыптастыруға;
5. осы Талаптарға 5-қосымшаға сәйкес нысанда көзделген тәуекелдер матрицасын және бақылау рәсімдерін қалыптастыруға;
6. осы Талаптарға 6-қосымшаға сәйкес нысанда көзделген орындалатын бақылау қатынастарының тізбесін қалыптастыруға;

7) осы Талаптарға 7-қосымшаға сәйкес нысанда көзделген бақылау рәсімдерін орындау туралы есепті ұсыну бойынша қойылатын талаптардың тізбесі.

4. Салық төлеуші:

1) деңгейлес мониторинг туралы келісім жасасу туралы өтінішпен бір мезгілде Қазақстан Республикасы Қаржы министрлігінің Мемлекеттік кірістер комитетіне осы Талаптарға 2-қосымшаға сәйкес нысан бойынша көзделген ішкі бақылау жүйесінің жұмыс істеу тәртібін регламенттейтін ұйымдастырушылық-басқарушылық құжаттарды қоса алғанда 1, 2, 3, 4, 5 және 6-қосымшаларға сәйкес толтырылған нысандарды, қағаз жеткізгіште және электрондық құжат нысанында ұсынады;

2) деңгейлес мониторинг туралы келісім жасасу туралы өтінішпен бір мезгілде осы Талаптарға 2 - қосымшаға сәйкес нысан бойынша көзделген ішкі бақылау жүйесінің жұмыс істеу тәртібін регламенттейтін ұйымдастырушылық-басқарушылық құжаттарды қоса алғанда, 1, 2 және   
6-қосымшаларға сәйкес нысан бойынша ақпарат пен есептерді деректер сөресіне орналастырады;

3) осы бұйрыққа 6-қосымшаға сәйкес бекітілген деңгейлес мониторинг жүргізу қағидаларында (бұдан әрі - Деңгейлес мониторинг қағидалары) айқындалған мерзімдерде осы Талаптарға 3, 4, 5 және   
7-қосымшаларға сәйкес нысан бойынша ақпаратты және есептерді деректер сөресінде жариялайды;

4) деңгейлес мониторинг қағидаларында айқындалған мерзімдерде осы Талаптарға 1, 2, 3, 4, 5, 6 және 7-қосымшаға сәйкес нысан бойынша ақпарат пен есептерге өзгерістер мен толықтыруларды деректер сөресіне орналастырады және жариялайды.

1. **тарау. Ішкі бақылау жүйесінің ақпарат пен есептердің толықтығын бақылау**

5. Деңгейлес мониторингке қатысушы ішкі бақылау жүйесі бойынша ақпараттар мен есептердің толықтығын, олардың анықтығы мен өзектілігін растау, тәуекел аймақтарын анықтау, сондай-ақ дамыту және жетілдіру жөніндегі іс-шараларды әзірлеу мақсатында бағалауды жүргізеді.

Ішкі бақылау жүйесі бойынша ақпарат пен есептердің толықтығын бағалау басшылыққа анықталған тәуекелдер, қателіктер, қайшылықтар мен кемшіліктер туралы уақтылы хабарлау, сондай-ақ оларды жою жөнінде қажетті шаралар қабылдау үшін қаржы-шаруашылық қызмет барысында ішкі бақылау жүйесінің жұмыс істеуін тексеруді көздейді.

Ішкі бақылау жүйесі бойынша ақпарат пен есептердің толықтығын бағалауды жүргізудің тәртібі мен кезеңділігі салық төлеуші қызметінің сипаты мен ауқымын, сондай-ақ ішкі бақылау жүйесінің жалпы жетілу деңгейі мен сенімділігін ескере отырып белгіленеді.

1. Ішкі бақылау жүйесі бойынша ақпарат пен есептердің толықтығын бағалау іс жүзінде орындалатын және құжатталған бақылау рәсімдерінің нәтижелері ескеріле отырып, мынадай компоненттер бойынша жүргізіледі:

бақылау ортасы;

тәуекелдерді басқару;

бақылау рәсімдері;

ақпараттық жүйе.

Ішкі бақылау жүйесі бойынша ақпарат пен есептердің толықтығын бағалау осы Талаптардың ережелерін ескереді.

**4-тарау. Салық салу саласындағы тәуекелдерді басқару және ішкі бақылау функцияларын орындайтын салық төлеушінің бөлімшелері туралы ақпаратқа қойылатын талаптар**

1. Салық төлеуші салық салу саласындағы тәуекелдерді басқару және ішкі бақылау функцияларын орындайтын салық төлеушінің бөлімшелері туралы ақпаратта және осы Талаптарға 1-қосымшаға сәйкес нысанда көзделген салық салу саласындағы тәуекелдерді басқару және ішкі бақылау функцияларын орындайтын жауапты бөлімшелерді көрсетеді.

Салық салу саласындағы ішкі бақылау жүйесіне салықтық есепке алуға тікелей байланысты функцияларды орындамайтын бөлімшелер, сондай-ақ кейіннен салықтық есепке алу мақсаттары үшін пайдаланылатын көрсеткіштерді бақылауды жүзеге асыратын өндірістік бөлімшелердің қатысуына жол беріледі.

**5-тарау. Ішкі бақылау жүйесінің жұмыс істеу тәртібін регламенттейтін ұйымдастыру-** **басқарушылық құжаттары туралы ақпаратқа қойылатын талаптар**

8. Осы Талаптарға 2-қосымшаға сәйкес нысанда көзделген ішкі бақылау жүйесінің жұмыс істеу тәртібін регламенттейтін ұйымдастыру- басқарушылық құжаттарында мыналар ашылады:

1) бақылау ортасы бөлімінде салық төлеушінің басшылығы мен қызметкерлерінің салық салу саласындағы ішкі бақылау жүйесін белгілеуге және қолдауға бағытталған бақылау ортасын қалыптастыру қағидаттары, салық төлеушінің ұйымдық құрылымы, салық салу саласындағы ішкі бақылау жүйесінің мақсаттарына қол жеткізу процесінде өкілеттіктерді, міндеттер мен жауапкершілікті бағыныстылық және бөлу сызықтары ашылады;

2) тәуекелдерді басқару жүйесі бөлімінде тәуекелдерді басқару процесінің мынадай кезеңдері ашылады: анықтау; бағалау; азайту (жою); тәуекелдерді құжаттау. Салық төлеуші тәуекелдерді анықтау әдістері мен тәсілдерін дербес айқындайды;

3) бақылау рәсімдері бөлімінде оларды әзірлеу, орындау және құжаттамалық ресімдеу тәртібін ашып, бақылау рәсімдерінің тізбесі ашылады;

4) ақпараттық жүйелер бөлімінде бухгалтерлік, салықтық және өзге де есепке алу түрлерін жүргізу және ұйымдастыру кезінде қолданылатын ақпараттық жүйелердің тізбесі мен сипаттамасы ашылады.

Салық төлеуші ішкі нормативтік және өкімдік құжаттарға және ұйымдық құрылымға сәйкес бақылау рәсімдерін орындау үшін лауазымды тұлғалардың рөлі мен жауапкершілігін айқындайды.

9. Салық төлеуші ақпараттық жүйелерді автоматтандыру деңгейін анықтау кезінде мынадай өлшемшарттарды ескереді:

1) төмен деңгей:

салық тіркелімдері мен салық есептілігін дайындау және қалыптастыру процестерін автоматтандырудың болмауы;

автоматтандырудың есепке алу жүйесінде салық тіркелімдерін және салық есептілігін дайындау және қалыптастыру кезінде салық міндеттемелерін есептеудің толықтығы мен дұрыстығын бақылаудың болмауы (бақылау көп дәрежеде есепке алу жүйесінен тыс жүзеге асырылады);

Қазақстан Республикасы заңнамасының өзгерістеріне сәйкес есепке алу жүйесінде салық есептілігі мен салық тіркелімдерінің көрсеткіштерін жинау және қалыптастыру алгоритмдерін өзектендіруде кідірістің болуы;

1. орташа деңгей:

салық тіркелімдері мен салық есептілігін дайындау және қалыптастыру процестерін ішінара автоматтандыру. Кейбір кезеңдерде деректер (ақпараттар) қолмен енгізілуі немесе есеп жүйесінен тыс есептеулер жүргізілуі мүмкін;

есеп жүйесінің салық тіркелімдері мен салық есептілігін қалыптастыру кезінде салық міндеттемелерін есептеудің толықтығы мен дұрыстығын автоматты бақылаудың белгілі бір деңгейімен қамтамасыз етілуі (жекелеген автоматты бақылаулар көзделген);

Қазақстан Республикасы заңнамасының өзгерістеріне сәйкес есепке алу жүйесінде салық есептілігі мен салық тіркелімдерінің көрсеткіштерін жинау және қалыптастыру алгоритмдерін уақтылы өзектендіру;

1. жоғары деңгей:

салық тіркелімдері мен салық есептілігін дайындау және қалыптастыру процесін толық автоматтандыру. Деректерді (ақпаратты) қолмен енгізу, сондай-ақ есептік жүйеден тыс қолмен түзету жоқ;

есепке алу жүйесінде салық тіркелімдері мен салық есептілігін қалыптастыру кезінде салық міндеттемелерін есептеудің толықтығы мен дұрыстығын автоматты бақылаудың болуы. Бақылаулардың болуын растау үшін осы бақылауларды орындау нәтижелері бар есепке алу жүйесінен түсірілетін есептер бар;

Қазақстан Республикасы заңнамасының өзгерістеріне сәйкес есепке алу жүйесінде салық есептілігі мен салық тіркелімдерінің көрсеткіштерін жинау және қалыптастыру алгоритмдерін уақтылы өзектендіру.

**6-тарау. Салық төлеушінің тәуекелдер тізбесін**

**қалыптастыруға қойылатын талаптар**

1. Салық төлеуші осы Талаптарға 3-қосымшаға сәйкес нысан бойынша тәуекелдер тізбесін әзірлейді және қалыптастырады, тәуекелдерді мынадай үлгілер бойынша жіктейді:
2. әдіснамалық тәуекелдер:

салалық түсіндірмелерді қоса алғанда, Қазақстан Республикасы заңнамасының талаптарына және уәкілетті мемлекеттік органның ресми түсіндірмелеріне сәйкес келмейтін нормалар мен әдіснаманы қолдану кезінде жіберілетін қателіктер, сондай-ақ Қазақстан Республикасы заңнамасының қолданыстағы талаптарын бұза отырып, бухгалтерлік және (немесе) салықтық есептердегі операциялардың дұрыс жіктелмеуі;

типтік емес (ерекше) тәуекелдер мен салық төлеуші қызметінің салалық ерекшеліктерін ескере отырып туындайтын жоспарланатын мәмілелер (операциялар) бойынша тәуекелдер;

операцияларды талдау және оларды Қазақстан Республикасы заңнамасының талаптарына сәйкес келмейтін есепте көрсету тәсілін таңдау кезінде кәсіби пайымдауды қолдануға байланысты алшақтық тәуекелдері;

1. арифметикалық тәуекелдер:

салық есептілігінің нысандары арасындағы мәліметтерді салыстыру кезінде туындайтын алшақтық тәуекелдері;

салық және бухгалтерлік есептің жиынтық деректерін салыстыру кезінде туындайтын сәйкессіздік тәуекелдері;

уәкілетті органның және өзге де мемлекеттік органдардың салық салу объектілері және (немесе) салық салуға байланысты объектілер туралы мәліметтерін, сондай-ақ әртүрлі ақпарат көздерінен алынған салық төлеушінің (салық агентінің) қызметі туралы мәліметтерді салыстыру кезінде туындайтын алшақтық тәуекелдері;

дұрыс емес формулалар мен есептеулерді қолдануға байланысты салықтар мен бюджетке төлемдерді есептеу кезінде туындайтын қателер;

1. процестік тәуекелдер:

салық төлеушінің қызметі барысында туындайтын, елеулі салық салдарына әкеп соғуы мүмкін тәуекелдер;

операцияларды көрсету негізінде жүзеге асырылатын есептіліктің дұрыс ресімделмеуі немесе толық емес топтамасы салдарынан деректерді енгізу немесе өңдеу қателері;

есепке алу жүйелерін дұрыс баптамауға және салықтық, бухгалтерлік және өзге де есепке алу түрлерін жүргізу процестерін автоматтандыруға, салықтар мен бюджетке төленетін төлемдерді есептеуге, тәуекелдердің туындауына әкеп соғатын салықтық және қаржылық есептілікті қалыптастыруға байланысты қателер;

салықтар мен бюджетке төленетін төлемдерді есептеуді қоса алғанда және салық есептілігін қалыптастыру кезіндегі есепке алу жүйелеріндегі техникалық іркілістер;

деректердің бұрмалануын, ақпараттың таралып кетуін немесе санкцияланбаған қол жеткізуді тудыратын ақпараттық жүйелердің осалдығын қоса алғанда, ақпараттық қауіпсіздік тәуекелдері.

1. Тәуекелдің пайда болу ықтималдығын ескеру қажет, ол әртүрлі факторларды, оның ішінде бұрын ұқсас оқиғалардың жиілігін, бизнес-процестердегі, заңнамадағы, сондай-ақ салық төлеушінің қызметіндегі өзгерістерді ескере отырып анықталады.

Тәуекелдердің пайда болу ықтималдығын бағалау кезінде мына өлшемшарттарды ескеру ұсынылады:

1. төмен – мұндай оқиғалар бұрын болмаған және (немесе) оқшауланған, олардың қайталану ықтималдығы минималды;
2. орташа – ұқсас оқиғалар бұрын болған және (немесе) ішкі немесе сыртқы жағдайлар өзгерген кезде болуы мүмкін;
3. жоғары – ұқсас оқиғалар бірнеше рет болды және ықтималдығы жоғары, болашақта қайталануы мүмкін.

Анықталған тәуекелдердің салдарын бағалау кезінде салық төлеуші тәуекелдердің салықтар мен бюджетке төленетін төлемдердің түсуіне, сондай-ақ салықтар мен төлемдерді есептеу мен төлеудің дұрыстығына әсерін ескеруі қажет.

**7-тарау. Салық төлеушінің бақылау рәсімдерінің тізбесін**

**қалыптастыруға қойылатын талаптар**

12. Салық төлеуші осы Талаптарға 4-қосымшаға сәйкес нысан бойынша бақылау рәсімдерінің тізбесін әзірлейді және қалыптастырады:

1) жүзеге асыру уақыты бойынша:

ескерту – операция жасалғанға дейін орындалады;

анықтау – операция жасалғаннан кейін орындалады.

1. автоматтандыру дәрежесі бойынша:

автоматтандырылған – ақпараттық жүйеде (есепке алу жүйесін қоса алғанда) орындалады;

жартылай автоматты (IT-тәуелді) – автоматты түрде орындалады, бірақ қызметкердің қатысуымен (қолмен бастау немесе аяқтау);

қолмен – қызметкер толығымен қолмен орындайды.

13. Салық төлеуші бақылау рәсімдері ретінде:

1) салық төлеушінің уәкілетті қызметкерлері белгілі бір операцияларды немесе әрекеттерді бекітуге және мақұлдауға бағытталған авторландыруды және растауды;

2) құжаттама мен операциялардың Қазақстан Республикасы заңнамасының талаптарына сәйкестігін талдау және бағалау жолымен жүзеге асырылатын тексеруді;

3) дұрыстығы мен толықтығын растауға бағытталған ақпаратты салыстыру және талдау арқылы жүзеге асырылатын деректерді салыстырып тексеруді;

4) процестерді дұрыс автоматтандыруды және бақылау рәсімдерін орындауды қамтамасыз ететін ақпараттық жүйелерде алгоритмдерді, форматтарды және орындау шарттарын баптау арқылы іске асырылатын ақпараттық жүйелерді баптауды;

5) мүдделер қақтығысын болдырмау және ішкі бақылаудың тиімділігін арттыру мақсатында жұмыскерлер арасындағы функционалдық міндеттердің аражігін ажыратуды көздейтін өкілеттіктерді бөлуді;

6) жүзеге асырылатын қызметтің Қазақстан Республикасы заңнамасының талаптарына сәйкестігін бағалау мақсатында салық төлеушінің уәкілетті қызметкерлері жүзеге асыратын көрсеткіштерге мониторинг пен талдауды қамтитын заңнаманың сақталуын бақылауды;

7) қол жеткізуді басқаруға, деректердің тұтастығын қамтамасыз етуге және салық төлеушінің ақпараттық жүйелеріндегі өзгерістерді қадағалауға (логирлеу) бағытталған ақпараттық жүйелердің жұмыс істеуін қамтамасыз ететін рәсімдерді бақылауды қарастырады.

**8-тарау. Тәуекел матрицасын және бақылау рәсімдерін қалыптастыруға қойылатын талаптар**

14. Салық төлеуші осы Талаптарға 5-қосымшаға сәйкес нысан бойынша тәуекелдер матрицасының және бақылау рәсімдерінің тізбесін қалыптастырады, олар салық салуға байланысты ықтимал тәуекелдер және оларды төмендету немесе болғызбау үшін қабылданатын шаралар (бақылаулар) туралы ақпаратты жүйелеу үшін пайдаланылады.

**9-тарау. Орындалатын бақылау арақатынастарының тізбесін қалыптастыруға қойылатын талап**

15. Салық төлеуші осы Талаптарға 6-қосымшаға сәйкес нысан бойынша деректер сөресінде орындалатын бақылау қатынастарының тізбесін толтырады.

16. Деректер витирнасында жарияланған әрбір есептілік топтамасында орындалу нәтижелерімен орындалған бақылау қатынастарының есебі (хаттамасы) қамтылады. Бақылау арақатынасы сәтсіз орындалған жағдайда (сәйкессіздіктер болған жағдайда) салық төлеуші себептерін көрсетеді не қажет болған жағдайда құжаттарды қоса бере отырып, түсіндірме береді.

**10-тарау. Бақылау рәсімдерін орындау туралы есеп**

17. Салық төлеуші осы Талаптарға 7-қосымшаға сәйкес нысан бойынша бақылау рәсімдерін орындау туралы есепте деректер сөресінен тыс орындалатын бақылау рәсімдерін орындау туралы нәтижелерді толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 1-қосымша

Нысан

**Салық төлеушінің салық салу саласындағы тәуекелдерді басқару және ішкі бақылау функцияларын орындайтын бөлімшелері туралы ақпарат**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| № | Бөлімше түрі | Бөлімшенің болуы (иә /жоқ) | Бөлімшенің атауы | Бөлішенің функциялары (иә / жоқ) | | | | | | |
| Тәуекелдерді басқару | | | | Бақылау рәсімдерін басқару | | |
| Салық тәуекелдерін сәйкестендіру | Салық тәуекелдерін бағалау | Салық тәуекелдерін азайту/жою | Салық тәуекелдерін құжаттау | Бақылау рәсімдерін әзірлеу | Бақылау рәсімдерін жүргізу | Бақылау рәсімдерінің нәтижелерін құжаттау |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 1. | Салық салу саласындағы ішкі бақылау жүйесінің жұмыс істеуін қамтамасыз ететін бөлімшесі |  |  |  |  |  |  |  |  |  |
| 2. | Салықтық жоспарлау бөлімшесі |  |  |  |  |  |  |  |  |  |
| 3. | Салықтық есепке алуды жүргізу жөніндегі бөлімшесі |  |  |  |  |  |  |  |  |  |
| 4. | Салық есептілігін жасау жөніндегі бөлімшесі |  |  |  |  |  |  |  |  |  |
| 5. | Бухгалтерлік есепке алуды жүргізу бөлімшесі |  |  |  |  |  |  |  |  |  |
| 6. | Қаржылық есептілікті жасау жөніндегі бөлімшесі |  |  |  |  |  |  |  |  |  |
| 7. | Ішкі аудит функцияларын орындайтын бөлімшесі |  |  |  |  |  |  |  |  |  |
| 8. | Ақпараттық жүйелерді енгізу, сүйемелдеу, қауіпсіздік функцияларын орындайтын бөлімшесі |  |  |  |  |  |  |  |  |  |
| 9. | Салық салу саласында тәуекелдерді және ішкі бақылауды басқару функцияларын орындайтын басқа бөлімшелер |  |  |  |  |  |  |  |  |  |

Нысанға ескертпе:

«№» деген 1-бағанда кестеде жазбаның реттік нөмірі көрсетіледі;

«Бөлімше түрі» деген 2-бағанда бөлімшелердің түрі көрсетіледі;

«Бөлімшенің болуы (иә /жоқ)» деген 3-бағанда салық төлеуші 2-бағанда көрсетілген – «Иә», Жоқ – «жоқ» болған жағдайда толтырады;

«Бөлімшенің атауы» деген 4-бағанда салық төлеуші 2-бағанда көрсетілген бөлімшенің толық атауын толтырады.

2-бағанда көрсетілген тәуекелдерді басқару бөлімшесінің функцияларын салық төлеуші:

«Салық тәуекелдерін сәйкестендіру» деген 5-бағанда;

«Салық тәуекелдерін бағалау» деген 6-бағанда;

«Салық тәуекелдерін азайту/жою» деген 7-бағанда;

«Салық тәуекелдерін құжаттау» деген 8-бағанда «иә», «жоқ» болған жағдайда толтырады;

2-бағанда көрсетілген бақылау рәсімдерін басқару бөлімшесінің функцияларын салық төлеуші:

«Бақылау рәсімдерін әзірлеу» деген 9-бағанда;

«Бақылау рәсімдерін жүргізу» деген 10-бағанда;

«Бақылау рәсімдерінің нәтижелерін құжаттау» деген 11-бағанда болған жағдайда– «иә», болмаған жағдайда - «жоқ» Толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 2-қосымша

Нысан

**Ішкі бақылау жүйесінің жұмыс істеу тәртібін регламенттейтін**

**ұйымдастырушылық-басқарушылық құжаттар туралы ақпарат**

|  |  |  |  |  |  |  |
| --- | --- | --- | --- | --- | --- | --- |
| № | Ұйымдастырушылық-өкімдік құжат | | | | Ұйымдастырушылық-өкімдік құжатты әзірлеуге жауапты бөлімшенің атауы | Құжатқа соңғы өзгеріс/толықтыру енгізілген күн |
| Ашылуға жататын мәліметтер | Нөмірі | күні | атауы |
| 1 | 2 | 3 | 4 | 5 | 6 | 7 | |
| I-БӨЛІМ. Бақылау ортасы | | | | | | | | |
| 1.1. | Ішкі бақылау жүйесі туралы ереже |  |  |  |  |  | |
| 1.2. | Тәуекелдерді басқару туралы ереже |  |  |  |  |  | |
| 1.3. | Бухгалтерлік және салықтық есепке алу бөлімшелерінің және ішкі бақылау жүйесінің жұмыс істеуіне жауапты бөлімшенің ұйымдық құрылымы, өкілеттіктері мен міндеттерін бөлу (ара-жігін ажырату) (Бөлімше туралы ереже) |  |  |  |  |  | |
| II-БӨЛІМ. Тәуекелдерді басқару жүйесі | | | | | | | | |
| 2.1. | Салық төлеушінің тәуекелдер тізбесі |  |  |  |  |  | |
| 2.2. | Тәуекелдерді анықтау және бағалау әдістері мен тәсілдері |  |  |  |  |  | |
| III-БӨЛІМ. Бақылау рәсімдері | | | | | | | | |
| 3.1. | Салық төлеушінің бақылау рәсімдерінің тізбесі |  |  |  |  |  | |
| 3.2. | Бақылау рәсімдерін әзірлеу, орындау және құжаттамалық ресімдеу тәртібі |  |  |  |  |  | |
| IV-БӨЛІМ. Ақпараттық жүйелері | | | | | | | | |
| 4.1. | Ақпараттық жүйелердің тізбесі және сипаттамасы |  |  |  |  |  | |
| 4.2. | Автоматтандыру деңгейі |  |  |  |  |  | |

Нысанға ескертпе:

«№» деген 1-бағанда кестеде жазбаның реттік нөмірі көрсетіледі;

«Ұйымдастырушылық-өкімдік құжат» бөлімінің «Ашылуға жататын мәліметтер» деген 2-бағанында ұйымдастырушылық-өкімдік құжаттарда ашылуға жататын өлшемшарттар көрсетіледі;

«Ұйымдастырушылық-өкімдік құжат» бөлімінің «Нөмірі» деген 3-бағанында салық төлеуші 2-бағанда көрсетілген ұйымддастырушылық-өкімдік құжаттың нөмірін толтырады;

«Ұйымдастырушылық-өкімдік құжат» бөлімінің «Күні» деген 4-бағанында салық төлеуші 2-бағанда көрсетілген ұйымдастырушылық-өкімдік құжаттың күнін толтырады;

«Ұйымдастырушылық-өкімдік құжат» бөлімінің «Атауы» деген 5-бағанында салық төлеуші 2-бағанда көрсетілген ұйымдастырушылықық-өкімдік құжаттың атауын толтырады;

«Ұйымдастырушылық-өкімдік құжатты әзірлеуге жауапты бөлімшенің атауы» деген 6-бағанда салық төлеуші ұйымдастырушылықық-өкімдік құжатты әзірлеуге жауапты салық төлеуші бөлімшесінің атауын толтырады.

«Құжатқа соңғы өзгеріс/толықтыру енгізілген күн» деген 7-бағанда салық төлеуші құжатқа соңғы өзгеріс/толықтыру енгізілген күнді толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 3-қосымша

Нысан

**Салық төлеушінің тәуекелдер тізімі**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Коды | Тәуекел түрі | Атауы | Сипаттамасы | Байланысты заңнама | Контрагенттер бойынша тәуекел (бар болса) | Контрагенттің бизнес-сәйкестендіру нөмірі (бар болса) | Салық атауы |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |

жалғасы

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Қазақстан Республикасы Салық кодексінің нормалары | | | | Салық есептілігі жолының коды | Ықтималдығы | Салдары, мың теңге | Тәуекел санаты (жоғары, орташа, төмен) | Бұрын пайда болу жиілігі | Ескертпе |
| бап | тармақ | тармақша | абзац |  |  |  |  |  |  |
| 10 | 11 | 12 | 13 | 14 | 15 | 16 | 17 | 18 | 19 |
|  |  |  |  |  |  |  |  |  |  |

Нысанға ескертпе:

«№» деген 1-бағанда кестеде жазбаның реттік нөмірі көрсетіледі;

«Коды» деген 2-бағанда салық төлеуші салық төлеушінің ішкі тәртібіне сәйкес тәуекел кодын толтырады;

«Тәуекел түрі» деген 3-бағанда салық төлеуші тәуекел түрін толтырады: әдіснамалық, арифметикалық, процесс;

«Атауы» деген 4-бағанда салық төлеуші тәуекелдің қысқаша атауын толтырады;

«Сипаттамасы» деген 5-бағанда салық төлеуші тәуекелдің толық сипаттамасын толтырады;

«Байланысты заңнама» деген 6-бағанда салық төлеуші тәуекел байланысты нормативтік-құқықтық актіні толтырады;

«Контрагенттер бойынша тәуекел (бар болса)» деген 7-бағанда салық төлеуші жекелеген контрагенттер бойынша тәуекелдер болған жағдайда "Иә" немесе "жоқ" мәнін толтырады;

«Контрагенттің бизнес-сәйкестендіру нөмірі (бар болса)» деген 8-бағанда салық төлеуші жекелеген контрагенттер бойынша тәуекелдер болған жағдайда контрагенттің БСН толтырады (бар болса) ;

«Салық атауы» деген 9-бағанда салық төлеуші тәуекел жататын салықтың немесе бюджетке төленетін төлемнің түрін толтырады;

«Қазақстан Республикасы Салық кодексінің нормалары/бап» деген 10-бағанда салық төлеуші Қазақстан Республикасы Салық кодексінің тәуекел іске асырылған жағдайда бұзылатын бабын толтырады;

«Қазақстан Республикасы Салық кодексінің нормалары/тармақ» деген 11-бағанда салық төлеуші тәуекел іске асырылған жағдайда бұзылатын Қазақстан Республикасы Салық кодексінің тармағын толтырады;

«Қазақстан Республикасы Салық кодексінің нормалары/тармақша» деген 12-бағанда салық төлеуші тәуекел іске асырылған жағдайда бұзылатын Қазақстан Республикасы Салық кодексінің тармақшасын толтырады;

«Қазақстан Республикасы Салық кодексінің нормалары/абзац» деген 13-бағанда салық төлеуші тәуекел іске асырылған жағдайда бұзылатын Қазақстан Республикасы Салық кодексінің абзацын толтырады;

«Салық есептілігі жолының коды» деген 14-бағанда салық төлеуші салық есептілігі жолының кодын толтырады;

«Ықтималдығы» деген 15-бағанда салық төлеуші тәуекелді іске асыру ықтималдығын бағалауды толтырады. Бағалау салық төлеушінің ішкі нормативтік құжаттарына сәйкес жүзеге асырылады;

«Салдары, мың теңге» деген 16-бағанда салық төлеуші тәуекелді іске асыру салдарын мың теңгемен бағалауды толтырады. Бағалау салық төлеушінің ішкі нормативтік құжаттарына сәйкес жүзеге асырылады;

«Тәуекел санаты (жоғары, орташа, төмен)» деген 17-бағанда салық төлеуші тәуекел өлшемшартын (деңгейін) үш деңгейлі шкала бойынша бағалауды толтырады. Бағалау салық төлеушінің ішкі нормативтік құжаттарына сәйкес жүзеге асырылады;

«Бұрын пайда болу жиілігі» деген 18-бағанда салық төлеуші бұрын тәуекелді іске асыру және туындау жиілігін толтырады;

«Ескертпе» деген 19-бағанда салық төлеуші қосымша ақпаратты көрсету қажет болған жағдайда толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 4-қосымша

Нысан

**Салық төлеушінің бақылау рәсімдерінің тізбесі**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Коды | Атауы | Сипаттамасы | Бақылау рәсімінің түрі | Өткізу жиілігі | Өткізу тәсілі | Бақылау рәсімі орындалатын ақпараттық жүйе (дереккөз) |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

Жалғасы

|  |  |  |  |  |  |
| --- | --- | --- | --- | --- | --- |
| Бақылау рәсімін жүргізуді растайтын құжаттар | Салық есептілігі жолының коды | Бақылау рәсімін орындауға жауапты бөлімше | Бақылау рәсімін орындауға жауапты тұлғаның лауазымы | Бақылау рәсімін орындауды регламенттейтін ұйымның ұйымдастырушылық-өкімдік құжаттары | Ескертпе |
| 9 | 10 | 11 | 12 | 13 | 14 |
|  |  |  |  |  |  |

Нысанға ескертпе:

«№» деген 1-бағанда кестеде жазбаның реттік нөмірі көрсетіледі;

«Коды» деген 2-бағанда салық төлеушінің ішкі тәртіпке сәйкес бақылау рәсімінің кодын салық төлеуші толтырады;

«Атауы» деген 3-бағанда салық төлеуші бақылау рәсімінің қысқаша атауын толтырады;

«Сипаттамасы» деген 4-бағанда салық төлеуші бақылау рәсімін жүргізу тәртібінің толық сипаттамасын толтырады;

«Бақылау рәсімінің түрі» деген 5-бағанда салық төлеуші бақылау рәсімінің түрін толтырады: әдіснамалық, арифметикалық, процестік;

«Өткізу жиілігі» деген 6-бағанда салық төлеуші бақылау рәсімін өткізу жиілігін толтырады;

«Өткізу тәсілі» деген 7-бағанда салық төлеуші бақылау рәсімін жүргізу тәсілін толтырады (қолмен, IT-тәуелді, автоматтандырылған);

«Бақылау рәсімі орындалатын ақпараттық жүйе (дереккөз)» деген 8-бағанда салық төлеуші бақылау рәсімін жүргізу кезінде қолданылатын ақпараттық жүйені толтырады;

«Бақылау рәсімін жүргізуді растайтын құжаттар» деген 9-бағанда салық төлеуші бақылау рәсімінің орындалғанын растайтын құжаттарды толтырады;

«Салық есептілігі жолының коды» деген 10-бағанда салық төлеуші дұрыстығына, толықтығына, уақтылы толтырылуына бақылау рәсімі әсер ететін салық есептілігінің жолын толтырады;

«Бақылау рәсімін орындауға жауапты бөлімше» деген 11-бағанда салық төлеуші бақылау рәсімін жүргізуге жауапты салық төлеушінің бөлімшесін толтырады;

«Бақылау рәсімін орындауға жауапты адамның лауазымы» деген 12-бағанда салық төлеуші бақылау рәсімін орындаушыны толтырады;

«Бақылау рәсімін орындауды регламенттейтін ұйымның ұйымдастырушылық -өкімдік құжаттары» деген 13-бағанда салық төлеуші бақылау рәсімін жүргізуді регламенттейтін салық төлеушінің ішкі нормативтік немесе өкімдік құжаттарын толтырады;

«Ескертпе» деген 14-бағанда салық төлеуші қосымша ақпаратты көрсету қажет болған жағдайда толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 5-қосымша

Нысан

**Тәуекел матрицасы және бақылау рәсімдері**

|  |  |  |  |
| --- | --- | --- | --- |
| Тәуекелдер | | Бақылау рәсімдерлері | |
| Коды | Тәуекелдің атауы | Коды | Атауы |
| 1 | 2 | 3 | 4 |
|  |  |  |  |

Нысанға ескертпе:

«Тәуекелдер «Коды» деген 1-бағанда салық төлеуші салық төлеушінің ішкі тәртібіне сәйкес тәуекел кодын толтырады;

«Тәуекелдер «Тәуекелдің атауы» деген 2-бағанда салық төлеуші тәуекелдің қысқаша атауын толтырады;

«Бақылау рәсімдері «Коды» деген 3-бағанда салық төлеуші салық төлеушінің ішкі тәртібіне сәйкес бақылау рәсімінің кодын толтырады;

«Бақылау рәсімдері «Атауы» деген 4-бағанда салық төлеуші бақылау рәсімінің қысқаша атауын толтырады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 6-қосымша

Нысан

**Орындалатын бақылау арақатынастарының тізбесі**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Салық есептілігінің нысаны | Салық есептілігі жолының коды | Бақылау арақатынасының коды | Бақылау арақатынасының сипаттамасы | 1-көрсеткіш  (1-дереккөз) | Оператор | 2-көрсеткіш  (2-дереккөз) |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

Нысанға ескертпе:

«№» деген 1-бағанда салық төлеуші кестедегі жазбаның реттік нөмірін толтырады;

«Салық есептілігінің нысаны» деген 2-бағанда салық төлеуші бақылау арақатынастары жататын салық есептілігінің нысанын толтырады;

«Салық есептілігі жолының коды» деген 3-бағанда салық төлеуші бақылау арақатынасы жататын салық есептілігі жолының кодын толтырады;

«Бақылау арақатынасының коды» деген 4-бағанда салық төлеуші салық төлеушінің ішкі тәртібіне сәйкес бақылау арақатынасының кодын толтырады;

«Бақылау арақатынасының сипаттамасы» деген 5-бағанда салық төлеуші бақылау арақатынасының сипаттамасын толтырады;

«1-көрсеткіш (1-дереккөз)» деген 6-бағанда – салыстыру жүргізілетін 1-көрсеткіштің сипаттамасы толтырылады;

«Оператор» деген 7-бағанда – теңдік/теңсіздік белгісі көрсетіледі (=; >; <; >; <);

«2-көрсеткіш (2-дереккөз)» деген 8-бағанда – салыстыру жүргізілетін 2-көрсеткіштің сипаттамасы толтырылады.

Салық салу саласындағы ішкі бақылау жүйесі жөніндегі ақпарат пен есептерге қойылатын талаптарға 7-қосымша

Нысан

**Бақылау рәсімдерін орындау туралы есеп**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Бақылау рәсімі | | | | | | | |
| Коды | Атауы | Бақылау түрі (ескерту/анықтау) | Өткізу тәсілі (қолмен / IT-тәуелді / автоматтандырылған) | Бақылау рәсімін жүргізуді растайтын құжаттар | Салық есептілігі жолының коды | Бақылау рәсімін орындау (иә / жоқ) | Ескертпе |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |

Нысанға ескертпе:

«№» деген 1-бағанда кестеде жазбаның реттік нөмірі көрсетіледі;

«Коды» деген 2-бағанда салық төлеуші салық төлеушінің ішкі тәртібіне сәйкес бақылау рәсімінің коды көрсетіледі;

«Атауы» деген 3-бағанда бақылау рәсімінің қысқаша атауы көрсетіледі;

«Бақылау түрі» деген 4-бағанда бақылау рәсімінің түрі көрсетіледі: ескерту, анықтау;

«Өткізіу тәсілі» деген 5-бағанда бақылау рәсімін жүргізу тәсілі көрсетіледі: (қолмен, IT-тәуелді, автоматтандырылған);

«Бақылау рәсімін жүргізуді растайтын құжаттар» деген 6-бағанда бақылау рәсімінің орындалуын растайтын құжаттар көрсетіледі;

«Салық есептілігі жолының коды» деген 7-бағанда салық есептілігінің дұрыстығына, толықтығына, уақтылы толтырылуына бақылау рәсімі әсер ететін жолы көрсетіледі;

«Бақылау рәсімін орындау (иә / жоқ)» деген 8-бағанда бақылау рәсімінің орындалуы көрсетіледі;

«Ескертпе» деген 9-бағанда егер «Бақылау рәсімін орындау» деген ашық жолда «жоқ» деп белгіленген жағдайда түсіндірме көрсетіледі.